San Marzano de San Gesèppe

**San Marzano de San Gesèppe** (in tagliàne **San Marzano di San Giuseppe**, **Shën Marcani** in lènghe arbëreshë) éte 'nu comune tagliáne de 9.274 crestiáne jndr'à Provinge de Tarde, jndr'à Pugghie.

Paese arbëreshë d'a Pugghie, 'nzieme a Casalvecchie de Pugghie (*Kazallveqi*) e Chieuti (*Qefti*), jè l'uneche comune d'u Salènde addò se stipe angore 'a parlate arbëreshë e le probbie tradiziune, dovute a 'u stanziamende, partenne da 'u XV sechele, de popolazziune ca avenèvane da l'Albanie e da 'a Grecie.

## Storie
'U 'nzediamende de le greche-albanise in Itaglie se face resalì a 'u XV sechele e se leghe a le vicende storeche de l'Albanie jndr'à chidde anne: l'eroe nazionale albanese, Giorgie Castriote Scanderbeg, 'mbegnate a respingere le turche da l'Albanie, stringe a Gaeta 'nu giuramende de vassallagge jndr'à le confronde d'u Re de Napule Alfonso V d'Aragone, in cambie de aijute militare e robbe da mangià ca le garandìe pe 'nu sacche de anne jndr'à lotte condre a le turche le spalle cuperte. 'U patte costituì accussì 'a base giurideche cu 'a quale se pò spiegà 'a successive immigrazione e stanziamende de le greche-albanise jndr'à l'Itaglie meridionale. Cu 'a morte de Castriote jndr'à 'u 1468 e 'a successive prese d'a roccaforte de Croia da vanne de le turche jndr'à 'u 1478, ave inizie 0a vie de l'esilie de le popolazziune albanise verse l'Itaglie.

'A costituzione de comunitate arbëreshë non g'ave arrevate veloce veloce, cu 'nu spostamende forte, a le date tradiziunale de le immigraziune quattre-cinghecendesche, ma jè 'u resultate de 'nu luènghe e turmendate processe, ca combrenne passagge senze stanziamende attraverse cendre diverse, 'na ccrejazione e 'na scangellazione de agglomerate provvisorie, l'assorbimende jndr'à comunitate tagliàne de stanziaminde albanise minoritarie, fusione sus a 'u suole tagliàne 'mbrà albanise de diverse provenienze e 'mbrà albanise e tagliàne, spostaminde angore da 'nu cendre albanese a 'n'otre. San Marzano, cumme tutte le popolazziune a jidde 'nzeccate, subbìe atturne a 'u XV sechele quedde ca ha state jndr'à storie de le colonie albanise in Itaglie, 'a terze migrazione.

'A terze migrazione resale a le anne 1461 - 1470, quanne Giorgie Castriote Scanderbeg (Principe de Croia), mannò 'nu cuèrpe de spedizione de cchiù o mene 5&nbsp;000 albanise guidate da 'u nepote Coiro Stresio pe da 'na màne a Ferrante I d'Aragone jndr'à lotte condre a Giuanne d'Angiò.

Coiro Stresio facìe zumbà allere, 'u 18 aguste 1461, a Lache de Sanghe, ca s'acchiave 'mbrà Greci, Orsara de Pugghie e Troia, le truppe partigiane de Giuanne d'Angiò guidate da Piccinino.

Pe le servizie rese, avenèrene congesse a 'u pringipe Scanderbeg deritte feudale sus a 'u Monde Gargano, San Giuanne Rotunne e Trani e avenìe congesse a le surdate e a le lore famigghie d stanziarse jndr'à otre territorie.

Jndr'à ste possesse, da 'u 1463 a 'u 1470 avèrene nate le comunitate albanise de: Belvedere, Coronno, Civitella, Faggiano, Mondeiase, Mondemesola, Mondeparane, Roccaforzate, Crispiano, San Giorgie, San Martino, Sanda Marije deì'a Camera, Mennano, Sand'Elia, Lupara, San Paolo in Civitate, Castelmauro e San Giacomo de le Schiavune (alcune de chiste estinde). E chidde de: San Marzano, Chieuti, Cambemarine, Casalvecchie, Puèrtecannone, Mondecilfone e Ururi.

Ferdinande I facìe 'na politeche de repopolamende de certe aree d'a Pugghie e decedìe de dà a le fuggetive 'n'asile secure a indere nuclèe famigghiare de ogne classe suggiale arrevate jndr'à 'u sud Itaglie pe nò cadè in schiavitù e nò renungià a 'a probbie fede. E' l'immigrazione condinuò pe tutte 'u XVI sechele pe cchiù vote.

Jè jndr'à stu periode ca nasce l'Albanie Salendine a 'u quale inderne se condensarebe dudece comunitate de lènghe albanese: 'a prime avère state Faggiano e pò l'otre, San Crispieri, San Giorgie, Carusine, Mondemesola, Mundejase, Mondeparano, San Marzano, le casale Belvedere, Civitella e San Martine.

'U territorie de osce a die de San Marzano de San Gesèppe 'nmonde a 'u 1530 se divideve jndr'à doje circoscriziune: 'u feude de San Marzano e 'a massarie "de li Rizzi".

De chiste le prime notizie secure resalene a 'u 1281 'u prime e a 'u 1196 'a seconde; pare ca se trattave de zone ca se spopolarene e rumanerene cchiù o mene disabbbitate 'nzigne a l'arrive de le albanise.

Jndr'à 'u 1530 'u capitane albanese Demetrio Capuzzimati accattò 'u feude d San Marzano e 'a massarie “*de li Rizzi*” riunificanne le territorie ca fanne angore osce a die 'u territorie de San Marzano de San Gesèppe.

Pe facilità l'immigrazione de famigghie ca putessere javetà 'u feude, avenìe congesse a le future javetande l'esenzione da tutte le onere fiscale dovute a 'a reggia corte, pa durate de dece anne. Le profughe albanise ca repopolarene 'u casale purtarene le probbie tradiziune, 'a probbie releggione e 'a probbia lènghe. 'U culte de rite greche scumbarìe partenne da 'u XVII sechele murenne a 'u lunghe conflitte ca 'u mettìe condre a 'u rite latine d'a Chiesere cattoleche romane tande ca jndr'à 'u 1866 'u nome de San Gesèppe avenìe aggiunde a quidde de San Marzano, in origgene uneche nome d'u paese; pure 'a chiesere dedicate a Sanda Venere, tipeche sande oriendale, avenìe fatte ribbattezzà in onore d'u sande latine San Carle Borromeo.

## Suggettate
### Evoluzione demografeche

### Lènghe
Seconde a certe autore 'a scombarse d'a lènghe arbëreshë da l'Arberie Salendine, cu l'uneche eccezzione de San Marzano, jè pure dovute a l'imbossibbilità pe le arbëreshë d'u Salènde de professà 'u rite greche-bizzandine, quiste le avesse purtate a emigrà verse l'Arberie calavrese ca ave riuscite a mandenè, 'nzieme a quedde siciliane, 'u rite greche 'nzigne a osce a die.

Infatte le vescove none sulamende jndr'à l'Arberie Salendine ma jndr'à tutte le diocesi addò s'acchiavane le albanise, "non g'onne avute otra cure" cumme dice 'u Masci "ca de scettà 'u rite greche adottate da lore invece de promuovere jndr'à chiste le studie, fà crescere le lume, proteggere le scienze e le arte". Da stu fatte onne venute eterne 'ngazzaminde e ostilità da totte e doje le vanne.

'A Lotte pa difese d'u rite greche-bizzandine non ge pigghiò sulamende 'nu carattere esclusivamende releggiose, ma rappresendò jndr'à storie de le comunitate arbëreshë 'nu mumende significative d resistenze a l'assimilazzione ca avenève da 'u potere e da le gruppe ca dominavane (feudatarie laice e ecclesiastece) de l'ambiende tagliàne atturne a lore.

Assaije comunitate albanise, 'ngluse chidde pugghiese, avenèrene però a 'a fine costrette o pe manganze de sacerdote e pe le metode coercetive de le vescove latine o de le barune locale, a lassà 'u rite releggiose ortodosse origgenarie e a sottometterse a 'a chiesere latine.

Turnanne a San Marzano, cu 'u passare de le sechele apprisse le Capuzzimati, le probbietarie d'u paese onne state le Lopez, le Capace, le Castriota e le Bonelli.

Jndr'à 'u 1806 cu 'a legge sus a l'eveersione de le feudalità,m 'a gestione politeche-amministrative d'u feude passò a 'a comunitate locale.

#### Lènghe arbëreshë

Jndr'à seconda metà d'u XX sechele, 'a revalutazione de le radice etne-linguisteche de l'arbëreshë ha state purtate nnande da 'nu cetadine albanese de San Marzano, Carmine De Padova, autore de 'na discrete produzione letterarie e de 'nu sacche de studie sus a le tradiziune musecale locale. Le studie filologgeche sue onne avute 'nu granne risalte jndr'à comunitate accademiche tagliàne e albanese. 'Mbrà le opere sue, 'u romanze *Dy Miqte* (*Le doje amice*) (1998), 'a monografije *San Marzano di San Giuseppe – storia, tradizioni, folklore dell'unico paese albanese di Puglia* (1998) e le canzune *Il mio paese* e *Mamma*.

### Tradiziune
A le andiche radice albanise osce a die pò recondurse 'a tradizione de radunà le fascine benedette jndr'à 'nu spazie a 'a periferie d'u paese e le date a le fiamme, mendre se premiane le carre cchiù granne e allestite megghie. Se tratte de rite legate a 'a prosperità e collegate a 'a terre jndr'à 'na zone ca pe mutive feudale e releggiose, avere state a lunghe sottoausate jndr'à l'economije agricole.

Legate a le origgene albanise jè pure l'ausanze de apparecchià 'na tavole nnande a l'effige d'u Sande e offerte pe 'mbetrà 'a protezione o soddisfà 'nu vote. 'A prepazione de ste tavole ave inizie assaije sciurne apprime d'a feste patronale e coinvolge le parinde e 'a famigghie ca organizze 'a cerimonie. Le piatte preparate ca pò avènene offerte a le turiste e visitature onna essere tridece.

Tutte le piatte sò caratterizzate da 'na forte careche energeteche: assaije pipe jndr'à le piatte salate, zucchere e miele assaije probbie jndr'à chidde doce.

Matrice albanese ca se mandene angore osce a die jè pure 'a sfilate de le carre nnande 'a statue d'u patrone 'u sciurne d'a festa soje.

## Culture
### Personalità legate a San Marzano de San Gesèppe
Carmine De Padova (1928-1999), poete, 'nsegnande e studiose de storie, de tradiziune popolare, de folklore e soprattutte de lènghe albanese.

## Economije
L'economije locale jè fondamendalmende agricole, cu prevalenze de le culture tradiziunale d'a vite e de l'ulive. Jndr'à 'u XX sechele nascìe 'na distillerie ca se affermò jndr'à produzione d'u liquore Elisir San Marzano, ca jndr'à l'anne ottande avenìe langiate sus a 'u mercate nazionale cu 'n'insistende cambagne pubblecetarie.

## Infrastrutture e trasporte

### Strade
Le collegaminde stradale prengepàle sò rappresendate da ('ndruche):

*Autostrade A14 Bologne-Tarde (barriere de Mazzafre) da e pe l'Itaglie settendrionale
*S.S. 7 ter
*S.S. 7 Appia da e pe Brinnese

### Aeropuèrte
L'Aeropuèrte de Tarde-Vurtàgghie "Marcello Arlotta" face servizie de linèe pu traffeche passeggere cu vole charter.
Le aeropuèrte cchiù vecine sonde:
*Aeropuèrte 'ndernazionale de Bare "Karol Wojtyla";
*Aeropuèrte de Brinnese-Casale.

## Note


## 'Ndruche pure
*Dialètte tarandine

## Otre pruggette